PREGLEDNICA PODANIH PRIPOMB ZA

**ENERGETSKI KONCEPT SLOVENIJE**

**Strategija energetske politike do leta 2030 (in vizija do leta 2050)**

**- besedilo za javno obravnavo –**

|  |  |  |
| --- | --- | --- |
| **Predlagatelj in kontaktna oseba:** | **Naslov in telefon:** | **Datum:** |
| **Elektro Maribor d.d.** | **Vetrinjska ulica 2, 02 22 00 000** | **7.9.2018** |

|  |  |  |
| --- | --- | --- |
| **Št. odst.** | **Predlog spremembe besedila** | **Utemeljitev** |
| 02 | Drugi stavek se dopolni tako, da glasi:  »V sozvočju z energetsko in podnebno politiko, ki jo Slovenija aktivno soustvarja na ravni EU, je vizija energetske politike Republike Slovenije soustvariti nizkoogljično družbo, v kateri bomo odgovorno in trajnostno proizvajali ter rabili energijo **in zagotavljali kakovostne energetske storitve**.« | Besedilo je potrebno uskladiti z Energetskim zakonom EZ-1, ki ne govori le o rabi energije, ampak tudi o energetskih storitvah. Že v 3. členu (namen zakona) navaja, da je potrebno »zagotoviti konkurenčno, varno, zanesljivo in dostopno oskrbo z energijo in energetskimi storitvami ob upoštevanju načel trajnostnega razvoja«. |
| 06 | Tretji stavek se dopolni tako, da glasi:  »Opiranje zgolj na nizkoogljične energetske vire ne bo dovolj, zagotoviti moramo tudi karseda učinkovito proizvodnjo, **prenos,** distribucijo in rabo energije, da bodo zagotovljeni pozitivni učinki tako na **zdravje in** okolje, kot tudi na konkurenčnost in zanesljivost oskrbe, gospodarsko rast in zaposlovanje.« | Pomembno je zagotoviti učinkovitost celotnega procesa, ne le proizvodnje, distribucije in rabe, temveč tudi prenosa energije. Zato je potrebno v besedilo, ki se nanaša na učinkovitost, poleg proizvodnje, distribucije in rabe, vključiti še prenos.  Koristi prebivalstva morajo biti v ospredju, zato je potrebno dodati tudi sicer izpuščen vidik pozitivnih učinkov na zdravje ljudi. |
| 08 | Prvi stavek se dopolni tako, da glasi:  »Cilj energetske politike Republike Slovenije je zagotoviti zanesljivo, varno**, sprejemljivo** in konkurenčno oskrbo z energijo na trajnosten način tako, da se zagotovi prehod v nizkoogljično družbo in doseganje ciljev trajnostnega razvoja ter s tem med drugim: spodbudno okolje za gospodarski razvoji in ustvarjanje delovnih mest z visoko dodano vrednostjo ter zagotovi tudi sprejemljive energetske storitve za prebivalce in gospodarstvo.« | Besedilo je potrebno uskladiti z Energetskim zakonom EZ-1, ki že v 3. členu določa, da je potrebno »zagotoviti konkurenčno, varno, zanesljivo in dostopno oskrbo z energijo in energetskimi storitvami ob upoštevanju načel trajnostnega razvoja«. V zakonu je poleg konkurenčne, varne in zanesljive oskrbe z energijo eksplicitno omenjena še dostopna oskrba. Zaradi njenega pomena ne bi bilo primerno, da bi bila izpuščena prav dostopnost oziroma sprejemljivost oskrbe. |
| 09 | Drugi stavek se dopolni tako, da glasi:  »**Implementacija** ~~Konkretni~~ cilj**ev**~~i~~ in ukrep**ov**~~i~~ ~~do 2030~~**za prihodnjih 20 let** bo~~do~~ določen**a**~~i~~ v prihodnjih akcijskih načrtih oziroma v celovitem nacionalnem ~~energetsko podnebnem~~ načrtu**.**~~,~~ **D**~~d~~olgoročni **cilji so** ~~pa~~ v skladu z dolgoročno strategijo prehoda v nizkoogljično družbo.« | Navajanje letnic 2030 oziroma 2050, isto velja tudi za letnico 2020 iz 29. odstavka) nima podlage v Energetskem zakonu.  Energetski zakon EZ-1 v svojem 23. členu (Energetski koncept Slovenije) določa, da se z EKS »določijo cilji zanesljive, trajnostne in konkurenčne oskrbe z energijo za obdobje prihodnjih 20 let …«.  Ker je 2018 + 20 = 2038, se mora z EKS zajeto obdobje nanašati na leto 2038. V EKS je torej potrebno navesti bodisi to letnico bodisi uporabiti formulacijo »prihodnjih 20 let«. |
| 09 | Četrti stavek se dopolni tako, da glasi.  »Določa ~~strateške cilje in usmeritve do leta 2030 in~~ okvirne cilje **in ukrepe za** ~~do~~ 40 let~~a 2050,~~ ter na tak način postavlja izhodišča za nadaljnje odločitve pri zagotavljanju zanesljive oskrbe z energijo na trajnosten in konkurenčen način.« | Besedilo je potrebno uskladiti z Energetskim zakonom EZ-1, ki v svojem 23. členu določa, da se z EKS »določijo cilji zanesljive, trajnostne in konkurenčne oskrbe z energijo … okvirno za 40 let«.  Ker je 2018 + 40 = 2058, se mora z EKS zajeto okvirno obdobje nanašati na leto 2058. V EKS je torej potrebno navesti bodisi to letnico bodisi uporabiti formulacijo »prihodnjih 40 let«. |
| 11 | Drugi stavek se dopolni tako, da glasi:  »Ključni izzivi, ki jih naslavlja tudi Energetski koncept Slovenije, so postopno zmanjšanje rabe energije in povečevanje njene učinkovite rabe, povečevanje proizvodnje energije iz obnovljivih virov in s tem opuščanje fosilnih virov za proizvodnjo električne energije, ogrevanje in promet, **opuščanje neustrezne rabe biomase za ogrevanje,** usmeritve glede priprav za odločitev o rabi jedrske energije ter tehnološki razvoj in komercialni preboj obnovljivih virov energije, naprednih tehnologij in storitev, vključno s shranjevanjem in učinkovito rabo energije.« | Pri ogrevanju je vsaj tako kot opuščanje fosilnih virov pomembno opuščanje rabe biomase v neustreznih kuriščih, še zlasti, če se upošteva, kako negativne vplive na zdravje ima neustrezna raba biomase za ogrevanje.  Med ključne izzive je torej potrebno dodati prestrukturiranje rabe energije za ogrevanje oziroma opuščanje neustrezne rabe biomase za ogrevanje. |
| 13 | Prvi stavek se dopolni tako, da glasi:  »Življenjski standard državljanov Slovenje, konkurenčnost našega gospodarstva in naš razvoj bodo v veliki meri odvisni tudi od naše sposobnosti zagotavljanja zanesljive, trajnostne**, sprejemljive** in konkurenčne oskrbe z energijo in energetskimi storitvami.« | Sprejemljivost oskrbe z energijo in energetskimi storitvami je zelo pomembna, še posebej zaradi tveganja energetske revščine prebivalstva.  Ob navedbah o cenah je ponovno potrebno poudariti pomen učinkovitosti dejavnosti. |
| 18 | Prvi stavek se dopolni tako, da glasi:  »Glavna naloga prihodnjega razvoja energetike v Sloveniji je zagotavljanje ravnotežja med ~~tremi~~ osnovnimi stebri energetske politike, ki so neločljivo prepleteni: podnebna trajnost, **čim manjši negativni vplivi na zdravje,** zanesljivost **in sprejemljivost** oskrbe ~~in~~ **ter** konkurenčnost oskrbe z energijo«. | Zaradi pomembnosti je potrebno trem osnovnim stebrom dodati še vsaj dva:   * čim manjši vplivi na zdravje * sprejemljivost oskrbe za prebivalstvo.   Čim manjši vplivi na zdravje so pomembni zaradi negativnih vplivov, ki jih lahko sicer ima neprimerna uporaba energentov na obolevnost ljudi.  Sprejemljivost oskrbe pa je pomembna zaradi preprečevanja energetske revščine. |
| 18 | Drugi stavek se dopolni tako, da glasi:  »EKS podaja **cilje in ukrepe** ~~usmeritve~~ **za prihodnjih 20** ~~do~~ let~~a 2030~~ in okvirne dolgoročne cilje ~~- vizijo~~ za 40 let~~o~~ ~~2050~~. | Besedilo je potrebno uskladiti z Energetskim zakonom EZ-1, ki v svojem 23. členu določa, da se z EKS »določijo cilji zanesljive, trajnostne in konkurenčne oskrbe z energijo za obdobje prihodnjih 20 let in okvirno za 40 let«. To pomeni, da se mora z EKS zajeto obdobje nanašati na leti 2038 (saj je: 2018 + 20 = 2038) oziroma 2058 (saj je: 2018 + 40 = 2058). V EKS je potrebno navesti bodisi to letnico bodisi uporabiti formulaciji »prihodnjih 20 let« oziroma »za 40 let«. |
| 19 | Prvi stavek se dopolni tako, da glasi:  Cilj energetske politike Republike Slovenije je zagotoviti zanesljivo, varno**, sprejemljivo** in konkurenčno oskrbo z energijo na trajnosten način za prehod v nizkoogljično družbo in s tem spodbudno okolje za potrebne aktivnosti in investicije ter kakovostne energetske storitve za prebivalce in gospodarstvo. | Sprejemljivost oskrbe je primerljivo pomembna zanesljivosti, varnosti in konkurenčnosti oskrbe ter odraža z Energetskim zakonom EZ-1 definirano dostopnost oskrbe. |
| 20 | Drugi stavek se dopolni tako, da glasi:  »Trajnostni razvoj prednostno upošteva zdajšnji naravni potencial **in razvojne možnosti** Slovenije.« | Za trajnostni razvoj sta pomembna naravni potencial in razvojne (tudi tehnološke) možnosti. |
| 25 | Zadnji stavek se dopolni tako, da glasi:  »Ohranjanje zanesljivosti oskrbe bo še posebej poudarjeno v elektroenergetskem sistemu **in drugih povezanih energetskih sistemih**. | Ohranjanje zanesljivosti oskrbe je še posebej pomembno v vseh primerih, ko so uporabniki odvisni od oskrbe iz omrežij, ta pa niso samo v elektroenergetiki. |
| 26 | Drugi stavek se dopolni tako, da glasi:  »Konkurenčna in zanesljiva oskrba z energijo in energetskimi storitvami je tudi eden pomembnejših dejavnikov konkurenčnosti našega gospodarstva**, sprejemljiva oskrba pa dejavnik preprečevanja energetske revščine in varovanja zdravja**.« | Vsaj tako kot konkurenčnost je pomembna tudi sprejemljivost oskrbe za prebivalstvo.  Sprejemljivost oskrbe tudi ni odvisna zgolj od konkurenčnosti, ampak tudi od tega, kolikšen del prebivalstva si (četudi konkurenčno) oskrbo z energijo oziroma energetskimi storitvami sploh lahko privošči. Preostali pa so v več ali manj nevarnem območju energetske revščine. |
| 27 | Splošna pripomba.  Besedilo »*DOLGOROČNI CILJI ZA LETO 2050 bodo usklajeni z nacionalno usmeritvijo k nizkoogljični družbi in s tem k cilju zmanjšanja emisij TGP za vsaj 80 % do leta 2050 glede na leto 1990 na ravni EU. Podrobnejši cilji zmanjšanja emisij TGP bodo za Slovenijo določeni s podnebno strategijo najkasneje leta 2020.*« je potrebno v celoti uskladiti z Energetskim zakonom EZ-1. | Odstavek ne navaja dolgoročnih ciljev, ampak navaja le, s čim bi naj bili cilji usklajeni in kdaj bi naj bili določeni. Ker Energetski zakon EZ-1 v 23. členu eksplicitno navaja, da morajo biti v EKS določeni cilji:   * zanesljive, * trajnostne in * konkurenčne oskrbe   z energijo, je potrebno te tudi navesti in sicer tudi okvirno za obdobje prihodnjih 40 let.  Poleg navedbe o trajnostnih ciljih (zmanjšanje TGP, izboljšanje energetske učinkovitosti, delež OVE oziroma neogljičnih virov v bruto rabi končne energije, optimizacija energetskih omrežij) je v skladu z določili Energetskega zakona EZ-1 potrebno opredeliti vsaj še cilje z vidika zanesljive (na primer z navedbo o diverzifikaciji virov, še sprejemljivi uvozni odvisnosti, robustnosti in jakosti omrežij, prilagajanju proizvodnje in odjema) in tudi konkurenčne oskrbe (na primer z navedbo o razmerju med končnimi cenami v Sloveniji in povprečjem EU, tako za prebivalstvo (na temelju kupne moči) kot za gospodarstvo) z energijo ter določiti kazalce za spremljanje njihovega uresničevanja. |
| 28 | Splošna pripomba.  Besedilo »*CILJI ZA LETO 2030 bodo skladno z dogovorom na ravni voditeljev držav članic EU določeni na ravni EU. K doseganju teh ciljev na ravni EU pa bo vsaka država članica EU prispevala glede na svoje zmožnosti in omejitve. Slovenija bo skladno z EU zakonodajo in s ciljem, da bi bilo izpolnjevanje dolgoročnih ciljev mogoče, natančno določila cilje Slovenije za leto 2030.*« je potrebno v celoti uskladiti z Energetskim zakonom EZ-1. | V odstavku je navedeno, da bodo »cilji za leto 2030 … določeni na ravni EU.« Ker Energetski zakon EZ-1 v 23. členu eksplicitno navaja, da morajo biti v EKS določeni cilji:   * zanesljive, * trajnostne in * konkurenčne oskrbe   z energijo, je potrebno te cilje tudi navesti in sicer za obdobje prihodnjih 20 let.  Poleg navedbe o trajnostnih ciljih (zmanjšanje TGP, izboljšanje energetske učinkovitosti, delež OVE oziroma neogljičnih virov v bruto rabi končne energije, optimizacija energetskih omrežij) je v skladu z določili Energetskega zakona EZ-1 potrebno opredeliti še cilje z vidika zanesljive (na primer z navedbo o diverzifikaciji virov, še sprejemljivi uvozni odvisnosti, robustnosti in jakosti omrežij, prilagajanju proizvodnje in odjema) in tudi konkurenčne oskrbe (na primer z navedbo o razmerju med končnimi cenami v Sloveniji in povprečjem EU, tako za prebivalstvo (na temelju kupne moči) kot za gospodarstvo) z energijo.  Določiti je potrebno tudi kazalce za spremljanje uresničevanja ciljev. Za področje elektroenergetskih omrežij bi bilo na primer smiselno definirati ciljni delež podzemnih srednjenapetostnih vodov. |
| 28 | Četrti stavek se dopolni tako, da glasi:  »Ti bodo zapisani v Državnem ~~energetskem podnebnem~~ načrtu ~~(DEPN)~~, ki bo združil obstoječe akcijske načrte po posameznih področjih**, pri tem bodo poleg podnebnih ciljev v ospredju tudi cilji varovanja zdravja prebivalstva**.« | Energetski zakon EZ-1 definira državni razvojni energetski načrt, državni energetsko podnebni načrt pa je omenjala (nesprejeta) novela. Če se že ne uporablja z zakonom določena in veljavna formulacija, je morebiti razmisliti o nekoliko splošnejši formulaciji.  Pri navajanju ciljev je potrebno upoštevati, da lahko gre tudi za konflikt med njimi. Nadaljevanje sedanjih trendov bi na primer lahko pomenilo izpolnitev podnebnih zavez glede OVE (na primer na področju uporabe biomase za ogrevanje). To pa bi ob nadaljevanju rabe biomase v neustreznih kuriščih še povečalo obseg obolelih in preminulih zaradi prekomernih in zdravju škodljivih emisij oziroma onesnaženega zraka.  Zaradi tega je pomembno, da so poleg podnebnih ciljev v ospredju tudi cilji varovanja zdravja. |
| 29 | Splošna pripomba. | Potrebno je premisliti, koliko je v strateškem dokumentu, ki se sprejema v letu 2018, sploh še smiselno navajanje ciljev za leto 2020, torej za obdobje dveh let. |
| 29 | Besedilo v alineji C2 se dopolni tako, da glasi:  »C2 - Izboljšanje energetske učinkovitosti za 20 % do leta 2020 **glede na leto 20xx**« | V kolikor bo v EKS ostala referenca na leto 2020, za kar sicer ni podlage v Energetskem zakonu EZ-1, je potrebno dodati referenčno leto, ki predstavlja izhodišče za predvideno izboljšanje energetske učinkovitosti do leta 2020. V decembrski verziji gradiva za EKS so bile kot izhodišče navedene PRIMES 2007 projekcije. |
| 29 | Besedilo v alineji C3 se dopolni tako, da glasi:  »I3 - Delež priključenih **merilnih mest** **u**porabnikov električne energije ~~gospodinjskega odjema~~ na napredne merilne sisteme (%)« | V kolikor bo v EKS ostala referenca na leto 2020, za kar sicer ni podlage v Energetskem zakonu EZ-1, je potrebno namesto izraza »porabnik« uporabiti izraz »uporabnik« oziroma »merilno mesto«. Podjetja za distribucijo električne energije nameščajo napredne merilne sisteme na merilna mesta uporabnikov, ki na posameznem merilnem mestu praviloma seveda priključujejo več porabnikov električne energije.  Sistem naprednega merjenja se ne uvaja samo pri gospodinjstvih, temveč tudi pri poslovnih uporabnikih. Tudi Energetski zakon EZ-1 v 49. členu (napredni merilni sistemi) navaja obveznost 80 % opremljenosti z naprednimi merilnimi sistemi in pri tem ne govori posebej o gospodinjskih odjemalcih. |
| 29 | Besedilo se dopolni z novimi alinejami s cilji za dosego robustnosti distribucijskega elektroenergetskega omrežja:  C5 - Doseganje kabliranosti srednjenapetostnega omrežja:  vsaj 47 % do leta 2040 in 63 % do leta 2060.  C6 - Doseganje izoliranosti srednjenapetostnega omrežja:  vsaj 53 % do leta 2040 in 71 % do leta 2060.  C7 - Doseganje zazankanosti srednjenapetostnega omrežja:  vsaj 67 % do leta 2040 in 75 % do leta 2060. | V skladu z določili Energetskega zakona EZ-1 je potrebno opredeliti še cilje z vidika zanesljivosti. Za zanesljivost dobave končnim uporabnikom je ključnega pomena zanesljivo distribucijsko elektroenergetsko omrežje, kar dosežemo z večjo odpornostjo oziroma robustnostjo še posebej srednje-napetostnega omrežja.  Predlagan cilj kabliranosti bi pomenil povečanje kabliranosti srednjenapetostnega (SN) omrežja iz današnjih 30 % vsaj na 47 % do leta 2040 in 63 % do leta 2060. Cilj izoliranosti SN omrežja bi pomenil povečanje iz današnjih 32 % vsaj na 53 % do leta 2040 in 71 % do leta 2060. Cilj zazankanosti SN omrežja bi pomenil povečanje iz današnjih 58 % vsaj na 67 % do leta 2040 in 75 % do leta 2060. |
| 29 | Besedilo se dopolni z novo alinejo s ciljem vzpostavitve naprednega tarifnega sistema:  C8 - Vpeljava novih/naprednih tarifnih sistemov z letom 2026. | Z vključitvijo vseh uporabnikov v napredni merilni sistem je nujno vzpostaviti tudi napredni tarifni sistem, s katerim omogočamo realizacijo koncepta aktivnega uporabnika, vključno s prilagajanjem odjema.  Napredni tarifni sistemi morajo omogočiti dinamične omrežninske tarife za trajnostno upravljanje omrežja, vključno s sodobnejšim načinom obračunavanja omrežnine na osnovi dejanske priključne in konične moči. |
| 31 | Splošna pripomba | Razdelek o ukrepih bi moral biti strukturiran tako, kot nalaga zakon.  Energetski zakon opredeljuje energetsko politiko (20. člen EZ-1) kot izvajanje ukrepov, ukrepi pa bi morali ukrepi zajemati naslednje:   * regulativno urejanje oskrbe z energijo; * sklepanje in izvajanje mednarodnih pogodb; * izvajanje in spodbujanje investicij in * drugo.   Pomembno je, da ReEKS upošteva z zakonom določene obveznosti. |
| 31 | Drugi stavek se dopolni tako, da glasi:  »Slovenija bo skladno **z nacionalnimi prioritetami,** z EU zakonodajo in s ciljem, da bi bilo izpolnjevanje dolgoročnih ciljev mogoče, natančno določila **implementacijo** cilje**v** in ukrep**ov**~~e~~ Slovenije ~~za leto 2030~~ **z**~~s~~ Državn~~o podnebno~~ ~~energetsk~~im načrtom ~~(DPEN)~~, ki bo združil obstoječe akcijske načrte po posameznih področjih«. | Poleg EU zakonodaje je vsekakor potrebno upoštevati tudi na nacionalnih specifikah utemeljene nacionalne prioritete. Na področju energetike je med drugim potrebno upoštevati tudi dejstvo, da neprimerna raba energentov pomembno vpliva na zdravje ljudi, premajhna sprejemljivost pa na energetsko revščino.  Cilje in ukrepe mora v skladu s 23. členom Energetskega zakona EZ-1 določati EKS in ne kak drug dokument.  Energetski zakon EZ-1 definira državni razvojni energetski načrt, (nesprejeta) novela pa državni energetsko podnebni načrt. Če se že ne uporablja veljavna formulacija, je morebiti razmisliti o nekoliko splošnejši formulaciji. |
| 33 | Četrti stavek se dopolni tako, da glasi:  »Uveljavljeni ukrepi bodo zagotavljali doseganje zastavljenih ciljev ob **najboljših učinkih za zdravje prebivalstva, varovanje okolja in razvoj gospodarstva ter** najboljših makroekonomskih učinkih.« | Tudi ob najboljših makroekonomskih učinkih je potrebno biti pozoren na to, da bodo uveljavljeni ukrepi imeli tudi najboljše učinke za zdravje prebivalstva, varovanje okolja in razvoj gospodarstva. |
| 34 | Drugi stavek se dopolni tako, da glasi:  »Delovali bodo zanesljivo in kakovostno ter se ob tem prilagajali spremembam oz. razvijali na tak način, da bodo zagotavljali zadostno robustnost**, zmogljivost, naprednost** in hkrati prožnost za vključevanje novih tehnologij in virov ter naprednih sistemov upravljanja z energijo.« | Za prehod v nizkoogljično družbo je za zanesljivo in kakovostno oskrbo uporabnikov pomembno povečevati zmogljivost infrastrukture trajnostnega razvoja, torej robustnost, zmogljivost (jakost), prilagodljivost in naprednost elektrodistribucijskih omrežij.  Od tega je odvisna sposobnost uresničevanja trajnostnih razvojnih strategij. |
| 34 | Zadnji stavek se dopolni tako, da glasi.  »Glede na predvidno intenzivno uvajanje manjših, razpršenih in bolj nepredvidljivih OVE ter rast rabe toplotnih črpalk in e-mobilnosti, z implementacijo novih tehnologij in ponudbo storitev za aktivnega odjemalca bo z vidika zagotavljanja zanesljivosti oskrbe **še** posebej izpostavljen **elektrodistribucijski**~~čni energetski~~ sistem. | Za uresničitev kateregakoli scenarija bo potreben bistveno povečan napor pri zagotavljanju energetske oskrbe in s tem povezanimi investicijskimi vlaganji v robustnost, zmogljivost, prilagodljivost in naprednost električnih omrežij.  Pri tem je še posebej izpostavljeno elektrodistribucijsko omrežje v katerega se vključujejo novi porabniki ter manjši, razpršeni in nepredvidljivi OVE. |
| 62 | Drugi stavek se dopolni tako, da glasi:  »~~Ker so najboljše lokacije že izkoriščene, bo vsaka naslednja~~ ~~g~~**G**radnja novih vodnih objektov za proizvodnjo električne energije **bo zaradi zagotavljanja sprejemljivosti** zahtevnejša in s tem dražja.« | Formulacija o izkoriščenosti »najboljših« lokacij ni smiselna. Vsaka generacija mora upoštevati realne in razpoložljive danosti.  Pomembna pa je sprejemljivost predvidenih objektov. |
| 71 | Odstavek se dopolni tako, da glasi:  »Povečanje učinkovite rabe energije (in posledično zmanjšanje njene rabe **za zagotovitev kakovostnih energetskih storitev**) je prvi in ključni ukrep na poti k nizkoogljični družbi.« | Cilj bi moral biti zagotavljanje za prebivalstvo in gospodarstvo potrebnih energetskih storitev ob ustreznem, čim manjšem energijskem vložku. |
| 72 | Splošna pripomba | V tretjem stavku 72. odstavka je zapisano, da se v »začetnem obdobju … pričakuje relativen padec porabe električne energije, kar je posledica ukrepov učinkovite rabe energije, kasneje pa se njena poraba glede na referenčni scenarij poveča«.  Navedba o relativnem padcu rabe električne energije v letu 2030 verjetno ne upošteva predvidenih toplotnih črpalk, električnih in hibridnih vozil ter drugih naprav.  Nekoliko težko je predpostavljati manjšo rabo električne energije ob napovedani elektrifikaciji mobilnosti in dekarbonizaciji ogrevanja. |
| 72 | Za tretjim stavkom se doda nov stavek:  »Številne nove priključene naprave bodo vplivale na povečanje konične moči v elektrodistribucijskem omrežju.« | Besedilo EKS se v povezavi z električno energijo osredotoča predvsem na vprašanje obsega rabe energije, premalo pa na vsaj tako pomembno vprašanje razpoložljivosti moči.  Analize pa kažejo na primer na to, da bi se lahko, seveda v odvisnosti od obsega mrežne integracije toplotnih črpalk, električnih vozil in drugih naprav, konična moč že do leta 2030 več kot podvojila v primerjavi z letom 2015. |
| 75 | Drugi stavek se dopolni tako, da glasi:  »Večje enote so v omrežje priključene na višjem napetostnem nivoju, **kar lahko** ~~to pa~~ nekoliko razbremeni tudi investicije v **nizkonapetostno** distribucijsko omrežje.« | Večina virov, ki predstavlja skoraj 2/3 skupne moči distribucijskih virov, na primer na distribucijskem omrežju enega od EDP, je priključena na srednjenapetostno omrežje. To velja za elektrarne na biomaso, plinske elektrarne ter srednje in male hidroelektrarne. Izjemo predstavljajo le sončne elektrarne, ki so večinoma priključene na nizkonapetostno omrežje.  Priključevanje na višje napetostne nivoje dejansko razbremenjuje nizkonapetostno omrežje, ne pa tudi srednjenapetostnega omrežja. |
| 76 | Odstavek se dopolni tako, da glasi:  »Nujno bo prilagajanje odjema in proizvodnje, pri čemer bodo pomembno vlogo imela napredna omrežja**, sodobni tarifni sistemi** in aktivni uporabniki.« | Za prilagajanje odjema so enako pomembna napredna omrežja in napredni tarifni sistemi. |
| 80 | Prvi stavek se dopolni tako, da glasi.  »Vsi sistemi daljinskega ogrevanja bodo morali biti energetsko učinkoviti in v največji možni meri vključevati lokalno **oziroma** odvečno toploto, tudi iz OVE.« | Redakcijska dopolnitev. |
| 93 | Prvi stavek se dopolni tako, da glasi:  »Glavna naloga prihodnjega razvoja energetike v Sloveniji je zagotavljanje ravnotežja med ~~tremi~~ osnovnimi stebri energetske politike, ki so neločljivo prepleteni: podnebna trajnost, **čim manjši negativni vplivi na zdravje,** zanesljivost **in sprejemljivost** oskrbe ~~in~~ **ter** konkurenčnost oskrbe z energijo«. | Zaradi pomembnosti je potrebno trem osnovnim stebrom dodati še vsaj dva:   * čim manjši vplivi na zdravje * sprejemljivost oskrbe za prebivalstvo.   Čim manjši vplivi na zdravje so pomembni zaradi negativnih vplivov, ki jih lahko sicer ima neprimerna uporaba energentov na obolevnost ljudi. Sprejemljivost oskrbe pa je pomembna zaradi preprečevanja energetske revščine. |
| 93 | Drugi stavek se dopolni tako, da glasi:  »Cilj energetske politike Republike Slovenije je zagotoviti zanesljivo, varno**, sprejemljivo** in konkurenčno oskrbo z energijo na trajnosten način tako, da se zagotovi prehod v nizkoogljično družbo in doseganje ciljev trajnostnega razvoja ter s tem med drugim: spodbudno okolje za gospodarski razvoji in ustvarjanje delovnih mest z visoko dodano vrednostjo ter zagotovi tudi sprejemljive energetske storitve za prebivalce in gospodarstvo.« | Sprejemljivost oskrbe je pomembna.  Energetski zakon EZ-1 že v 3. členu, kot namen zakona določa: »zagotoviti konkurenčno, varno, zanesljivo in dostopno oskrbo z energijo in energetskimi storitvami ob upoštevanju načel trajnostnega razvoja«.  Poleg konkurenčne, varne in zanesljive oskrbe z energijo je eksplicitno omenjena še dostopna oskrba. Ne bi bilo primerno, da bi bila izpuščena prav dostopnost oziroma sprejemljivost oskrbe. |
| 94 | Drugi stavek se dopolni tako, da glasi:  »Ključni izzivi, ki jih naslavlja tudi Energetski koncept Slovenije, so postopno zmanjšanje rabe energije in povečevanje njene učinkovite rabe, povečevanje proizvodnje energije iz obnovljivih virov in s tem opuščanje fosilnih virov za proizvodnjo električne energije, ogrevanje in promet, **opuščanje neustrezne rabe biomase za ogrevanje,** usmeritve glede priprav za odločitev o rabi jedrske energije ter tehnološki razvoj in komercialni preboj obnovljivih virov energije, naprednih tehnologij in storitev, vključno s shranjevanjem in učinkovito rabo energije.« | Pri ogrevanju je vsaj tako kot opuščanje fosilnih virov pomembno opuščanje rabe biomase v neustreznih kuriščih.  Med ključne izzive je torej potrebno dodati prestrukturiranje rabe energije za ogrevanje oziroma opuščanje neustrezne rabe biomase za ogrevanje. |
| 96 | Besedilo prvih dveh stavkov se dopolni tako, da glasi:  »Energetski koncept Slovenije skladno z Energetskim zakonom EZ-1 **določa cilje** ~~podaja usmeritve in vizijo~~ energetske politike Slovenije **in ukrepe za njihovo uresničevanje**. Konkretni cilji in ukrepi ~~do 2030~~ bodo ~~določeni~~**implementirani** v prihodnjih akcijskih načrtih oziroma v celovitem nacionalnem energetsko podnebnem načrtu, ~~dolgoročni pa~~ **vsi** v skladu z dolgoročno strategijo prehoda v nizkoogljično družbo. | V odstavku je navedeno, da podaja EKS v skladu z Energetskim zakonom EZ-1 usmeritve in vizijo energetske politike Slovenije.  Verjetno gre za pomoto.  Energetski zakon EZ-1 ne nalaga, naj EKS podaja nekakšno vizijo ali usmeritve, ampak eksplicitno predpisuje, da naj se z EKS za z zakonom opredeljeno obdobje določijo cilji in ukrepi za njihovo doseganje ter kazalniki za njihovo spremljanje.  V 23. členu Energetski zakon EZ-1 namreč eksplicitno določa, da se z EKS določijo cilji:   * zanesljive, * trajnostne in * konkurenčne oskrbe z energijo   za obdobje prihodnjih 20 let in okvirno za 40 let.  V istem členu je prav tako eksplicitno navedeno, da se z EKS določijo:   * projekcija energetske bilance in način oskrbe ter ravnanja z energijo, ki temeljita na dvajsetletni razvojni projekciji države, upoštevajoč tehnološke, okoljske in geopolitične smeri razvoja; * cilji države pri oskrbi in ravnanju z energijo; * potrebni ukrepi za doseganje ciljev iz prejšnje alineje; * obveznosti glede obnovljivih virov energije; * kazalniki po pripadajočih ciljih energetske politike programskega proračuna Republike Slovenije.   Energetski zakon EZ-1 v 20. členu eksplicitno navaja, da se tudi z EKS določijo ukrepi za doseganje ciljev, s katerimi se zagotavlja doseganje zanesljive, trajnostne in konkurenčne oskrbe države z energijo. Gre za cilje:   * zanesljive in kakovostne oskrbe z energijo, * dolgoročne uravnoteženosti razvoja energetskega gospodarstva glede na gibanje porabe energije, * načrtne diverzifikacije različnih primarnih virov energije, upoštevajoč njihovo ekonomiko, * konkurenčne oskrbe z energijo, * rabe obnovljivih in nizkoogljičnih virov energije, * zagotavljanja prednosti učinkovite rabe energije pred oskrbo z energijo, * okoljske sprejemljivosti pri pridobivanju, proizvodnji, transportu in rabi vseh vrst energije, * konkurence na trgu z energijo, * prilagodljivih porabnikov energije, * varstva potrošnikov.   Zakaj besedilo predloga Resolucije o EKS, ki je bilo sprejeto na Vladi ni usklajeno z vsemi določili Energetskega zakona EZ-1? |
| 98 | Splošna pripomba | Besedilo odstavka pravilno navaja širok proces javnih posvetov, predstavitev in delavnic ter omenja široko javno razpravo. Vključujoč način obravnave tako pomembnega dokumenta, kot je Energetski koncept Slovenije, je pohvale vreden, še posebej zato, ker so pripravljavci gradiva upoštevali številne v različnih fazah javne obravnave podane pripombe in predloge.  Preseneča pa, da je bilo 1.3.2018 na Vladi določeno besedilo predloga Resolucije o EKS in to še preden se je zaključila javna razgrnitev osnutka EKS in okoljskega poročila za EKS. Omenjeni gradivi sta bili namreč javno razgrnjeni do 2.3.2018, pri čemer je bilo posebej navedeno, da ima v tem času javnost pravico podati pripombe.  Sprejetje predloga besedila, še preden je zaključena javna razgrnitev, v kateri je javnost lahko dajala pripombe, ni primer dobre prakse. |
|  | Splošna pripomba. | V besedilu je opraviti še redakcijske popravke, na primer v odstavkih 2, 10, 31, 35, 36, 50. |